SET ปิดพุ่ง 18 จุด แรงซื้อกลุ่ม “พลังงาน-โรงพยาบาล” หนุน
SET ปิดทะยาน 18 จุด รับแรงเก็งกำไรกลุ่มพลังงานหลังกังวลปัญหาพลังงานขาดแคลนในยุโรปดันราคาถ่านหินและน้ำมันดีดขึ้น รวมถึงกลุ่มโรงพยาบาลหนุน ให้แนวรับ 1,620 จุด และแนวต้าน 1,645 จุด 
SET ปิดทะยาน 18 จุด รับแรงเก็งกำไรกลุ่มพลังงานหลังกังวลปัญหาพลังงานขาดแคลนในยุโรปดันราคาถ่านหินและน้ำมันดีดขึ้น รวมถึงกลุ่มโรงพยาบาลหนุน ให้แนวรับ 1,620 จุด และแนวต้าน 1,645 จุด
23 ส.ค. 2565

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ดัชนีตลาดหุ้นไทยวันนี้ปรับตัวขึ้นสวนทางตลาดหุ้นเอเชียส่วนใหญ่ที่เคลื่อนไหวในแดนลบ รับแรงเก็งกำไรหุ้นกลุ่มใหญ่ โดยเฉพาะกลุ่มพลังงาน เรื่องจากความกังวลปัญหาพลังงานขาดแคลนในฤดูหนาวของยุโรป ทำให้ราคาถ่านหินและน้ำมันปรับขึ้น รวมถึงหุ้นกลุ่มโรงพยาบาลและ DELTA ก็ปรับตัวขึ้นมาด้วย เป็นอีกแรงหนุนให้ SET พุ่งขึ้นเกือบ 20 จุดในวันนี้
สำหรับแนวโน้มวันพรุ่งนี้คาดว่าตลาดฯ น่าจะพักตัวหลังปรับตัวขึ้นไปมากพอสมควรแล้ว โดยคืนนี้ให้ติดตามยอดขายบ้านใหม่เดือนก.ค.ของสหรัฐ ประกอบติดตามการประชุมประจำปีของธนาคารกลางสหรัฐ(เฟด) ที่เมืองแจ็กสัน โฮล ในวันที่ 25-27 ส.ค.นี้ ให้แนวรับไว้ที่ 1,620 จุด และแนวต้าน 1,645 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
BANPU มูลค่าการซื้อขาย 5,507.90 ล้านบาท ปิดที่ 14.50 บาท เพิ่มขึ้น 0.60 บาท
BH มูลค่าการซื้อขาย 3,824.65 ล้านบาท ปิดที่ 214.00 บาท เพิ่มขึ้น 19.50 บาท
PTTEP มูลค่าการซื้อขาย 3,548.91 ล้านบาท ปิดที่ 161.00 บาท เพิ่มขึ้น 3.50 บาท
KBANK มูลค่าการซื้อขาย 3,064.23 ล้านบาท ปิดที่ 155.00 บาท เพิ่มขึ้น 1.50 บาท
DELTA มูลค่าการซื้อขาย 1,883.87 ล้านบาท ปิดที่ 580.00 บาท เพิ่มขึ้น 26.00 บาท